CELEX: 32007R0671
Language: mt
Date: 2007-06-11 00:00:00
Title: Regolament tal-Kunsill (KE) Nru 671/2007 tal- 11 ta’ Ġunju 2007 li jemenda r-Regolament (KE) Nru 1868/94 li jistabbilixxi sistema ta’ kwoti f’dak li għandu x’jaqsam mal-produzzjoni ta’ lamtu tal-patata

16.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 156/1
            
         REGOLAMENT TAL-KUNSILL (KE) Nru 671/2007
   tal-11 ta’ Ġunju 2007
   li jemenda r-Regolament (KE) Nru 1868/94 li jistabbilixxi sistema ta’ kwoti f’dak li għandu x’jaqsam mal-produzzjoni ta’ lamtu tal-patata
   IL-KUNSILL TA' L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 37 tiegħu,
   Wara li kkunsidra l-proposta mill-Kummissjoni,
   Wara li kkunsidra l-opinjoni tal-Parlament Ewropew (1),
   Billi:
   
               (1)
            
            
               L-Anness għar-Regolament tal-Kunsill (KE) Nru 1868/94 (2) jiffissa l-kwoti ta’ lamtu tal-patata għall-Istati Membri produtturi għas-snin ta’ kummerċjalizzazzjoni 2005/2006 u 2006/2007.
            
         
               (2)
            
            
               Skond l-Artikolu 3(2) tar-Regolament (KE) Nru 1868/94 l-allokazzjoni tal-kwota fil-Komunità hija bbażata fuq rapport mill-Kummissjoni lill-Kunsill. Skond ir-rapport preżentat lill-Kunsill ir-riforma reċenti ta’ l-organizzazzjoni tas-suq komuni fis-settur taz-zokkor għandha tittieħed f’konsiderazzjoni fl-analiżi ta’ l-iżviluppi fuq is-suq tal-lamtu. Madankollu r-riforma taz-zokkor tiġi applikabbli bis-sħiħ b’mod gradwali fuq perijodu transitorju. Għalhekk, sakemm ikun hemm indikazzjoni ta’ l-effetti tal-bidu ta’ din ir-riforma fuq is-settur tal-lamtu tal-patata, il-kwoti għas-sena ta’ kummerċjalizzazzjoni 2006/2007 għandhom jinferxu fuq sentejn oħra.
            
         
               (3)
            
            
               L-Istati Membri Produtturi għandhom jallokaw il-kwoti tagħhom għal perijodu ta’ sentejn fost il-manifatturi kollha ta’ lamtu tal-patata abbażi tal-kwoti għas-sena ta’ kummerċjalizzazzjoni 2006/2007.
            
         
               (4)
            
            
               Il-kwantitajiet użati mill-manifatturi ta’ lamtu tal-patata li jaqbżu s-sub-kwoti disponibbli fis-sena ta’ kummerċjalizzazzjoni 2006/2007 għandhom jiġu mnaqqsa fis-sena ta’ kummerċjalizzazzjoni 2007/2008 skond l-Artikolu 6(2) tar-Regolament (KE) Nru 1868/94.
            
         
               (5)
            
            
               Ir-Regolament (KE) Nru 1868/94 għandu għaldaqstant jiġi emendat kif jixraq,
            
         ADOTTA DAN IR-REGOLAMENT:
   Artikolu 1
   Ir-Regolament (KE) Nru 1868/94 huwa b’ dan emendat kif ġej:
   
               1.
            
            
               L-Artikoli 2 u 3 għandhom jiġu sostitwiti b’li ġej:
               “Artikolu 2
               1.   L-Istati Membri produtturi ta’ lamtu tal-patata għandhom jiġu allokati kwoti għas-snin ta’ kummerċjalizzazzjoni 2007/2008 u 2008/2009 skond l-Anness.
               2.   Kull Stat Membru produttur imsemmi fl-Anness għandu jalloka l-kwota tiegħu fost il-manifatturi ta’ lamtu tal-patata għall-użu fis-snin ta’ kummerċjalizzazzjoni 2007/2008 u 2008/2009 abbażi tas-sub-kwoti disponibbli għal kull manifattur fl-2006/2007, soġġett għall-applikazzjoni tat-tieni subparagrafu.
               Is-sub-kwoti disponibbli għal kull manifattur għas-sena ta’ kummerċjalizzazzjoni 2007/2008 għandhom jiġu aġġustati biex jittieħed kont ta’ kwalunkwe ammont użat li jaqbeż il-kwota matul is-sena ta’ kummerċjalizzazzjoni 2006/2007 skond l-Artikolu 6(2).
               Artikolu 3
               Il-Kummissjoni għandha tippreżenta lill-Kunsill, qabel l-1 ta’ Jannar 2009, rapport dwar il-funzjonament tas-sistema ta’ kwoti fil-Komunità, akkumpanjata minn proposti xierqa. Dan ir-rapport għandu jieħu kont ta’ l-iżviluppi fuq is-swieq tal-lamtu tal-patata u l-lamtu taċ-ċereali.”
            
         
               2.
            
            
               L-Anness għandu jiġi mibdul bit-test li jidher fl-Anness għal dan ir-Regolament.
            
         Artikolu 2
   Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   Huwa għandu jibda jgħodd mill-1 ta’ Lulju 2007.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fil-Lussemburgu, 11 ta’ Ġunju 2007.
      
         
            Għall-Kunsill
         
         
            Il-President
         
         H. SEEHOFER
      
   
   
      (1)  Opinjoni ta’ l-24 ta’ April 2007 (għadha mhux pubblikata fil-Ġurnal Uffiċjali).
   
      (2)  ĠU L 197, 30.7.1994, p. 4. Ir-Regolament kif emendat l-aħħar bir-Regolament (KE) Nru 941/2005 (ĠU L 159, 22.6.2005, p. 1).
   
      ANNESS
      
         
            “ANNESS
            Kwoti ta’ lamtu tal-patata għas-snin ta’ kummerċjalizzazzjoni 2007/2008 u 2008/2009
            
                        (tunnellati)
                     
                  
                        Repubblika Ċeka
                     
                     
                        33 660 
                     
                  
                        Danimarka
                     
                     
                        168 215 
                     
                  
                        Ġermanja
                     
                     
                        656 298 
                     
                  
                        Estonja
                     
                     
                        250 
                     
                  
                        Spanja
                     
                     
                        1 943 
                     
                  
                        Franza
                     
                     
                        265 354 
                     
                  
                        Latvija
                     
                     
                        5 778 
                     
                  
                        Litwanja
                     
                     
                        1 211 
                     
                  
                        Olanda
                     
                     
                        507 403 
                     
                  
                        Awstrija
                     
                     
                        47 691 
                     
                  
                        Polonja
                     
                     
                        144 985 
                     
                  
                        Slovakkja
                     
                     
                        729 
                     
                  
                        Finlandja
                     
                     
                        53 178 
                     
                  
                        Svezja
                     
                     
                        62 066 
                     
                  
                        Total
                     
                     
                        1 948 761 ”